description: Цачева поясни, че с издигането на втория човек в държавата, най-голямата партия отговаря на критиката, че подценява президентските избори. Кандидат-президентът на ГЕРБ обяви за най-голям свой враг апатията на хората към политиците и липсата на желание да се гласува.

title: Името ми беше обявено сега, за да не се попречи на работата на парламента, каза Цачева

maintext:
Фотограф: Юлия Лазарова
Номинацията на кандидата на ГЕРБ за президент е обявена едва в началото на октомври, за да не се попречи на работа на парламента, в момент, в който той е трябвало да приема важни решения, обясни днес по БНТ председателят на НС и номиниран за държавен глава Цецка Цачева. Тя поясни, че в началото на лятото са били посочени "осем-десет имена", като са се търсили и хора сред "израстналите в последните години кадри на ГЕРБ".Пред "Нова телевизия" Цачева пък обяви, че "според правомощията по Конситуция", отговаря на профила да бъде кандидат-президент. "Затова се съгласих и приех номинацията. Тръгвам със самочувствие и увереност от наученото в българския парламент", допълни тя.Цачева поясни, че с издигането на втория човек в държавата, ГЕРБ отговаря на критиката, че подценява президентските избори. Кандидат-президентът обяви за най-голям свой враг апатията на хората към политиците и липсата на желание да се гласува. Цачева допълни, че основната и амбиция в предизборната кампания ще бъде да получи доверие и подкрепа от избиратели извън своята партия.Тя изрази надежда, че предизборната кампания ще е състезание на идеи. "Дали ще се превърне в битка, няма аз да коментирам. Ако срещу нас се сипят хули, клевети и лъжи, няма само да се усмихвам, каза още кандидатът на ГЕРБ. Твърденията че е ляв кандидат, защото е била член на БКП и разпространения клип, на който пее на празненство на партията, Цачева определи като очаквани атаки. "Бих се притеснила, ако не беше така, защото това щеше да означава, че е предложена безлична кандидатура", допълни председателят на парламента.Цецка Цачева обави, че не се срамува от нищо в своята биографи. Родителите и са били безпартийни, но като студент в Юридическия факултет е трябвало да стане партиен член "защото такива са били времената".Що се отнася до клипа, с нейното изпълнение на "Цъфнал ГЕРБ" , Цачева попита водещия "Нима вие никога не сте пял, когато сте били в настроение". Кандидат-президентът на ГЕРБ каза още, че в случая е атакувана от тъжни и комплексирани хора."Не виждам от какво да се срамувам. Пяла съм в Северняшкия ансамбъл в Плевен и в компания, с приятели, ми е хубаво, мога да пея", каза още Цачева.В отговор на въпрос, тя обяви, че няма никаква военна подготовка, но ако се наложи, ще се качи на каквото и да е военнотехническо средство.Според Цецка Цачева в момента президентът има достатъчно правомощия, като най-силни са те в моменти, когато държавата е в кризисна ситуация. "Президентът трябва да е достатъчно силно легитимиран и затова се избира пряко от народа. Институцията е толкова силна, колкото е силен президентът", каза още настоящият председател на парламента.Цачева отказа да даде оценка на сегашния държавен глава и неговия заместник, тъй като мандатът им още не е изтекъл. "Имаше добри послания в тежки и трудни моменти - две служебни правителства, предсрочни избори. Личната ми позиция е, че формите на диалог трябваше да вървят по по-различен начин", коментира тя.На въпрос за външнополитическата ориентация на страната, Цецка Цачева обяви, че България трябва да е лоялна държава-членка на НАТО и ЕС, като със със силен глас поставя своите проблеми. Освен това страната трябвало да е в диалог "с всички останали столици", при спазване на ангажиментите, които е поела.Попитана за смяната на българския кандидат за лидер на ООН, Цачева каза, че е нормално да се подкрепи онзи, които има най-голям шанс в това сложно и многоетапно състезание. "Когато кандидатът губи шансове е естествено решението, беше трудно и смело, но то ни доближава до това да имаме българин начело на ООН", допълня тя.На конкретен въпрос - дали съдебната реформа е приключила или има още какво да се направи, Цачева отговори с общи приказки за това какво значи работеща съдебна система. Тя все пак мимоходом спомена, че има много работа, за да се твърди, че България е правова държава.В края на интервюто по БНТ тя не пропусна да отбележи, че синът й, който е победител в множество световни състезания по математика, е резултат на българската образователна система.


description: Непрекъснато спада възрастта на децата, които стават жертви на посегателства в мрежата, предупреди началникът на отдел "Трансгранична организирана престъпност" в ГДБОП Явор Колев.

title: Над 60 педофили, действали в интернет, са задържани от началото на 2016 г.

maintext:
Явор Колев
Фотограф: Анелия Николова
Над 60 случая на педофили в интернет са разкрили екипите на Главната дирекция за борба с организираната престъпност (ГДБОП) от началото на 2016 г. Това съобщи началникът на отдел "Трансгранична организирана престъпност" в ГДБОП Явор Колев, цитиран от БНР.Колев предупреди, че непрекъснато спада възрастта на децата, които стават жертви на посегателства в интернет и даде пример с последния случай на задържан по обвинения в педофилия. В петък (21 октомври) е проведена операция в Кюстендил, където мъж е бил влязъл във връзка с няколко деца на възраст между 12 и 14 г., пред които се представял за момиче на тяхната възраст. "И съответно ги беше принуждавал да извършват сексуални действия, изготвял беше клипове с такова съдържание и беше разпространявал такива клипове в мрежата, използвайки тези клипове и за изнудване на децата да приобщават други техни приятели, а също така да продължават да изготвят клипове", каза той.Явор Колев посочи ролята на родителите и на училището, както и на полицията и прокуратурата, така че извършителите на този тип престъпления да бъдат залавяни и наказвани.По-рано днес Колев заедно със зам.-министъра на образованието Диян Стаматов и кмета на София Йорданка Фандъкова представиха резултатите от проучване за степента, в която децата между 10 и 13 г. познават интернет. Проучването "Кой е срещу мен" е направено сред 266 ученици от две столични училища.Според резултатите почти всички деца (259) имат лично електронно устройство, а близо половината прекарват по 1-2 часа всеки ден в интернет. Повече от половината деца (139) казват, че публикуват снимки в социалните мрежи, посочва БТА. 64 от учениците са заявили, че приемат приятелства в социалните мрежи безрезервно и без съмнения, докато 145 са казали, че не приемат приятелства от непознати поради страх. Проучването е част от проект, в чиито рамки сред учениците са проведени и обучения по безопасност в интернет пространството.

fasttext_language: bg


description: Министерството на екологията напомни, че общините има пълните правомощия да ограничат трафика в градовете, за да се справят със замърсяването на въздуха.

title: Екоминистерството: Общините могат да ограничат трафика заради мръсния въздух

maintext:
Фотограф: Надежда Чипева
Екоминистерството на екологията напомни, че общините има пълните правомощия да ограничат трафика в градовете, за да се справят със замърсяването на въздуха. Това става ясно в отговора на МОСВ и Изпълнителната агенция по околна среда и водите на запитването на "Дневник" какви мерки ще предприемат отговорните институции след официалните измервания, доказващи, че запрашването на въздуха е почти три пъти по-малко, в ден, в който е ограничено движението на автомобилите в центъра на София.Общините имат "изричните правомощия" да обособят "зони с ниски емисии на вредни вещества", в които да ограничат движението на автомобили с по-ниска еврокатегория, уточняват от екоминистерството като се позовават на законодателни промени от 2015 г. в Закона за чистотата на атмосферния въздух.По думите на МОСВ такива мерки досега не са прилагани в страната. В същото време през последните години идентични "зони с ниски емисии на вредни вещества" се въвеждат в редица големи европейски градове, посочват от ведомството.МОСВ няма задължение, а и възможност, да предприеме мерки за ограничаване на автомобилния трафик, в което е да било населено място, посочват още от министерството. "Дневник" все още няма отговор на запитването по темата от Столична община. Измерванията , направени от мобилна автоматичната станция на Изпълнителната агенция на околната среда и водите в Деня без автомобили – 22 септември, показват, че концентрациите на фини прахови частици, са 2,58 пъти по-ниски от стойностите на 21 септември – ден с автомобили. Стойностите на азотния диоксид също са под допустимата норма - отчетената концентрация е 1,35 пъти по-ниска от тази на 21 септември 2016 г."Данните показват еднозначно, че основен проблем за замърсяването на въздуха в столицата е транспортът," коментират от ведомството и правят уточнението, че измерванията са правени по време, когато на практика не се използва битово отопление."Значителният "принос" на транспорта е несъмнен, но за реалното му влияние трябва да се използват данни, получени на базата на по-задълбочени изследвания и измервания," пише още в отговора на МОСВ.От пресцентъра обясняват, че мерките, предприети от Министерството на околната среда и водите са на национално ниво и произтичат от задължението му да провежда държавната политика по управление качеството на въздуха. По поддържането качеството на въздуха на местно ниво основното задължение и отговорност имат общинските власти.Заради продължаващите проблеми с наднормените нива на ФПЧ10, МОСВ е предприело "стъпки за анализ на проблема във всичките му аспекти – екологичен, социален, финансов". На национално ниво са планирани "подходящи, целенасочени и изпълними мерки, които да подпомогнат общините за постигане на нормативните изисквания"" пишат от министерството.Това е една от целите на споразумението между МОСВ и Международната банка за възстановяване и развитие – за оказване на съдействие в разработването на Национална програма за качество на атмосферния въздух.Стремежът е програмата да окаже сериозна помощ на общините, които изпитват затруднения при изпълнението на ангажиментите си да осигурят качество на атмосферния въздух, обясняват от МОСВ.


description: От саксии от вани до люлки от гуми и скари от автомобилни джанти - жителите сами ще покажат от какво има нужда квартала им, а с малко внимание от властите няма нужда всичко да е "направи си сам", разказва One Architecture Week в Пловдив.

title: Фотогалерия: Познавате ли тази панелка

maintext:
1/20 снимки в галерията Монотонни пейзажи с хаотични кръпки от термоизолационни панели, различно остъклени балкони и преустроени в магазини мазета - за повечето българи така наречените панелни спални са част от невеселото градско наследство на социализма.
Не така ги вижда американският архитект Меган Луенбърг, чиято изложба "Живи пространства" е в центъра на течащата в момента Седмица на архитектурата, изцяло посветена на пловдивския квартал "Тракия".
Фотограф: Меган Луенбърг [One architecture week]


description: Как да избягаш от полицията пред целия стадион.

title: Да изчезнеш за 60 секунди - как еквадорски национал бяга от полицията с линейка (видео)

maintext: Като на филм. Така накратко може да се опише случилото се с футболиста Енер Валенсия около мача на Еквадор с Чили (3:0).Полицията в южноамериканската страна има заповед за задържането на нападателя на "Евертън". Той е обвинен, че не е плащал месечната издръжка на 5-годишната си дъщеря, като дължи на бившата си съпруга 17 хил. долара.При пристигането на стадиона полицаите опитали да го задържат, но с помощта на съотборниците си Валенсия се измъкнал.Нападателят започна срещата като титуляр и игра до 82-ата минута. Тогава се наложи да бъде сменен принудително, като медиите в страната поставят под съмнение "контузията" му.Валенсия беше изнесен на носилка и качен на количка, която по пистата го отведе до линейката. Веднага десетина полицаи се затичаха в опит да стигнат до играча. Той обаче беше преместен в линейката и с нея напусна стадиона.Все още няма информация какво се е случило впоследствие и дали е задържан.


title: Цветан Цветанов отрече, че се готви да оглави парламента

maintext:
Фотограф: Анелия Николаева
Зам.-председателят на ГЕРБ Цветан Цветанов отрече, че може да стане председател на парламента, ако сегашният титуляр Цецка Цачева бъде избрана за президент. От думите му се разбра, че като се занимава с партийно-организационна работа и обикаля непрекъснато страната, той дава всичко от себе си за "тази стабилност и тази устойчивост, която е златната инвестиция в бъдещето на България". Ако станел председател на Народното събрание, нямало да може да съчетава двете дейности."Има много народни представители от ГЕРБ, които могат да заемат тази позиция. Аз имам много организационна работа", заяви Цветанов. Той не пожела да коментира кой би могъл да наследи Цачева, ако тя бъде избрана за президент. Според слуховете може и да не бъде юрист, а Красимир Велчев, който се счита за един от най-доверените хора на ръководството на ГЕРБ.


description: Ако получат съгласието на родителите си, още от 6-годишна възраст непълнолетните в Норвегия могат да определят сами пола си като мъжки или женски и на практика да отхвърлят този, с който са се родили. Скандинавската държава наскоро стана петата държава в света, която разреши на пълнолетните законно да сменят пола си без съгласието или намесата на лекар. Аржентина, Ирландия и Дания имат подобни закони. Само Малта и Норвегия обаче дадоха тези либерални права и на децата

title: В Норвегия вече и децата могат да сменят пола си

maintext:
Скоро Ана ще получи официално писмо, с което правителството ще потвърди, че я признава за момиче, за каквото тя винаги се е смятала.
"Ана имаше две различни самоличности. Трябваше й много време, за да си възвърне увереността", казва майката на детето Улине Мюге.
На снимката в паспорта си 10-годишната Ана Тюлин-Мюге изглежда като обикновено норвежко момиче, което носи дългата си руса коса хваната с шнола. Според документа за самоличност малкото й име е Ана, но полът й е посочен с буквата "М"."Съкращението означава мъжки", казва Ана, прокарвайки пръст по документа. "След няколко седмици ще имам нов паспорт, в който ще пише "женски".Норвегия, богата, прогресивна страна с население от 5 милиона души, наскоро стана петата държава в света, която разреши на пълнолетните законно да сменят пола си без съгласието или намесата на лекар. Аржентина, Ирландия и Дания имат подобни закони. Само Малта и Норвегия обаче дадоха тези либерални права и на децата, разказва "Асошиейтед прес".Ако получат съгласието на родителите си, още от 6-годишна възраст непълнолетните в Норвегия могат да определят сами пола си като мъжки или женски и на практика да отхвърлят този, с който са се родили. Ана е един от деветимата непълнолетни в страната, които се е възползвали от новите правила, приети през юни.Без да има изискване за операция или консултиране, процесът е лесен като попълване на данъчна декларация. Досега Норвегия не е отхвърлила нито една молба. Скоро Ана ще получи официално писмо, с което правителството ще потвърди, че я признава за момиче, за каквото тя винаги се е смятала."Когато бях малка, обичах да си обличам рокли", казва тя. "И да си играя с кукли, така че всъщност мисля, че винаги съм била момиче".Майката на Ана, Сири Улине Мюге, е съгласна. Дъщеря й изтърпяла няколко години на объркване и отхвърляне в училище, докато била принудена да бъде момче на име Адриан. След като получи законово признание на своя пол, Ана може да очаква с нетърпение едно бъдеще без подозрения и постоянни недоразумения, казва тя."Ана имаше две различни самоличности. Трябваше й много време, за да си възвърне увереността", казва Улине Мюге.Въпреки че норвежките законодатели признават, че някои въпроси около транссексуалните деца все още не са разрешени, приемането на закона не предизвика особена полемика. Парламентът го одобри през юни със 79 гласа "за", както от левицата, така и от десницата, при 13 "против"."Срещнах се с няколко младежи, които споделиха, че новият закон прави живота им по-лесен. Някои са успели да преодолеят тежки психически състояния", заяви министърът на здравеопазването Бент Хьойе, член на Консервативната партия, прокарал нормативния акт през парламента.Депутатите обсъждали да въведат задължителен период за размисъл и за пълнолетните, и за децата, преди те законно да сменят пола си, но решили, че "това би било покровителствено", допълни Хьойе.Вместо това, след като попълнят онлайн формуляр, за който получават отговор от данъчните власти по имейл, кандидатите трябва единствено да върнат писмо, с което да потвърдят своето намерение за смяна на пола.След като молбите им бъдат одобрени, те получават нов национален идентификационен номер, които им позволява да променят всичките си документи за самоличност - от паспорти и шофьорски книжки, до актове за раждане и кредитни карти. Данъчните идентификационни номера в Норвегия са специфични за двата пола.До юли Норвегия беше една от 32-те европейски страни, които изискваха хората да преминат през продължителни консултации, хормонална терапия и накрая операция за промяна на пола, преди смяната да бъде призната законово.Разпоредбите на практика не позволяваха законна смяна на пола при децата, но и отказваха много пълнолетни, които или не можеха да си позволят, или не искаха операция. В САЩ изискванията са различни за всеки щат, но в повечето случаи транссексуалните трябва да представят доказателство за "подходящо клинично лечение".Въпреки че Малта допуска родители и попечители да се борят за промяна на пола на децата в съда, Норвегия е единствената държава, където непълнолетните преминават през същата административна процедура като възрастните.Някои поддръжници на това решение, като Ричард Колер, високопоставен представител на организацията "Трансджендър Юръп", смятат, че Норвегия трябва да стигне още по-далеч и да премахне и ограничението за официална смяна на пола за деца под 6 години."Това показва, че съществува основно убеждение, че да си транс е лошо и проблемно", заяви Колер относно ограничението на възрастта. "То е и сигнал, че не вярваме на децата и трябва да ги защитаваме от пола от ранна възраст."Ана живее с майка си, доведения си баща и трима братя и сестри край фиорд в Хаугесунд, малко крайбрежно градче. Кучето им души около дървената им къща, а в кухнята къкри яхния от лос за вечеря.Когато е била на 5 години, загрижени роднини и съседи са казали на майката на Ана, че се отдава на една опасна фантазия, и са я обвинили, че пренася мечтата си за дъщеря върху сина си. Били извикани норвежките служби за защита на децата. Семейството било наблюдавано от социални работници, докато доктори не успели да убедят агенцията за защита на децата, че Ана наистина се чувства момиче."Забелязах, че Ана е различна, още преди да навърши 3", казва Улине Мюге. "Искаше да си слага шнолки и беше много нещастна, когато й подстригвах косата."След като законно сменила името си през юли 2013 г., Ана започнала да носи рокли в училище и станала жертва на тормоз. Тази година се записала в ново училище, в което съучениците й не знаят, че някога е била Адриан. Казва, че там е много по-щастлива.Норвежката асоциация за полови и сексуални несходства, която помогнала при писането на закона, успешно лобира за намаляване на възрастовата граница от 7 на 6 години, за да могат децата да започнат училище с обновени данни и да избегнат публичния преход, през който е преминала Ана.Повечето от 250-те норвежци, които са кандидатствали за промяна на пола след влизането в сила на закона, са пълнолетни. Кристине Йоентофт, на 28 години, която поискала нов данъчен идентификационен номер през лятото, приветства възможността за самоопределяне и казва, че не е работа на правителството да определя пола й.Йоентофт, която е биологичен баща на 5-годишно момиченце и се определя като лесбийка, започнала да живее като жена преди шест години. Тя обаче не искала да пътува извън Норвегия без паспорт, който да съответства на половата й идентичност. Сега вече полът, отбелязан в нейния паспорт и във всички други издадени от държавата документи, може да бъде променен."Вече не трябва да тъпя множество въпроси, както на времето, от рода на "Защо тук е отбелязано мъж?" или "Защо имаш личен номер на мъж?", каза тя.Както някои църковни общности настръхнаха от новия закон, така и групи, които защитават транссексуалните норвежци, изразиха притеснения.Председателят на ресурсния център "Хари Бенджамин" Майкъл Скот Бьоеркели, чиято базирана в Осло организация работи за по-широк достъп до лечение за транссексуални хора, за да преминат през медицинска промяна, смята, че законът бил претупан. Той се тревожи, че може да забави прогреса, ако започне да бъде злоупотребявано с него.Бьоеркели даде за пример датчанин, който законово сменил пола си въз основа на политики, подобни на норвежките, и след това миналата година се съблякъл в женска съблекалня, за да отправи политическо послание."Работили сме толкова много години, за да изградим разбиране за това състояние, както и за това какви хора попадат в групата", каза Бьоеркели. "Постъпка от този род, при която някой се съблича, може да накара хората да си помислят, че това пак е шега."Той е на мнение, че хората трябва да преминат през задължителни консултации, преди да могат законово да променят пола си.Ана казва, че е мислила достатъчно дълго и усилено. През следващите няколко години тя смята да започне да взема хормони, които ще забавят навлизането й в пубертета, докато стане достатъчно голяма, за да се подложи на операция за смяна на пола."Всъщност Адриан изобщо не ми липсва", казва тя. "Защото наистина искам да съм си Ана през цялото време и сега съм Ана, момиче, и не искам пак да ставам момче." (БТА)


title: Жители на столичния квартал "Младост" посадиха дървета на предвидено за строеж място

maintext:
Снимката е от протеста на жителите на "Младост" през август.
Фотограф: Евгения Попова
Протестиращите срещу застрояването на столичния квартал "Младост" се събраха за пореден път, за да покажат, че са готови да продължат битката за всяка детска площадка в квартала, предаде БНР. Днешната им инициатива беше съпроводена със символично засаждане на дървета и боядисване на съоръженията в детската площадка до 21 -ви блок в "Младост" 1.
Именно градинката между 19 и 21 блок в "Младост"-1 даде началото на масовото недоволство срещу застрояването в целият район. Днес оградите около детската площадка са премахнати от инвеститора, но хората се опасяват, че след изборите строителството може да се поднови, затова садят дървета.
Днес дърво засади и 4-годишно момче. Майка му сподели, че детето само е поискало да направи това. Те живеят в съседен блок и са заинтересовани площадката да остане.
в район "Младост" за налагане на мораториум върху строителството в зелените площи и детските площадки. До момента са събрани около 8500 подписа, но има доста непреброени. "Подписката върви добре, очакваме домоуправителите да ни върнат вече попълнени от техните съседи подписки. От три блока в "Младост" 2 ни обещаха около 1500 подписа. Хората желаят да се спрат застрояванията не само в "Младост", а и в останалите квартали на столицата", каза Деси Иванчева Друг жител на квартала - Деси Иванчева определи кампанията като символ на борбата срещу застрояването. Тя покани всеки, който желае да се присъедини към тях. Следващата събота се планира масово засаждане на дръвчета.Днес дърво засади и 4-годишно момче. Майка му сподели, че детето само е поискало да направи това. Те живеят в съседен блок и са заинтересовани площадката да остане. Инициативният комитет преди време стартира подписка за местен референдум в район "Младост" за налагане на мораториум върху строителството в зелените площи и детските площадки. До момента са събрани около 8500 подписа, но има доста непреброени. "Подписката върви добре, очакваме домоуправителите да ни върнат вече попълнени от техните съседи подписки. От три блока в "Младост" 2 ни обещаха около 1500 подписа. Хората желаят да се спрат застрояванията не само в "Младост", а и в останалите квартали на столицата", каза Деси Иванчева
Призивът на символично събралите се днес жители на квартала е: "Засади дърво, спри багер", предаде БГНЕС. "Това, за което сме се събрали тук е символично – да отпразнуваме липсата на огради и да засадим няколко дървета в подкрепа на нашата инициатива "За зелен Младост". Да засадим дърво, да спрем багер – това е нашият девиз от тук нататък ", каза Ивета Вутова.Във връзка със заканата, че загражденията отново ще се появят след изборите, тя заяви: Ние сме готови да протестираме докрай и няма да позволим нашата градина, нашата зелена площ в "Младост" да се превърне в строеж. "Мисля, че всички трябва да са разбрали това. Амбицирани сме да запазим малкото останали зелените площи в квартала", коментира Вутова.


title: "Афганистанското момиче" от корицата на National Geographic е арестувано в Пакистан

maintext:
Фотограф: Steve McCurry
Фотографът Стив Маккъри призова пакистанските власти да освободят жената, увековечена на известната му снимка "Афганистанското момиче" от корицата на National Geographic през 1985 г.. Шарбат Гула, превърнала се в лице на бежанците конфликта в Афганистан от 80-те години, е била арестувана в Пакистан по подозрение, че е фалшифицирала лични документи, за да може да остане в страната.Зеленооката Гула, която днес е на 40-годишна, е задържана в град Пешавар и ако бъде осъдена, може да прекара до 14 години в затвора. Според зет й, цитиран от местния вестник Dawn и "Ройтерс" тя дошла в страната с мъжа си, пакистанец, който е вече покойник. Гула има четири деца.В момента Пакистан се опитва да върне близо 2,5 млн. афганистанци обратно в родината им, въпреки че атаките на талибаните все още взимат хиляди жертви годишно. Затова мнозина се опитват да се сдобият с фалшиви документи, информира Би Би Си.В "Туитър" Стив Маккъри нарече ареста на Гула "нарушение на човешките права" и заяви, че ще направи всичко възможно за освобождаването й, тъй като по думите му "целият й живот е минал в страдание".Случайната среща между фотографа и зеленоокото момиче ги свързва за цял живот. Маккъри я снима през 1984 г. в бежански лагер в Пакистан. Кадърът, публикуван следващата година, става вероятно най-известният в историята на National Geographic. Мнозина питат каква е съдбата на детето, но фотографът дори не е питал за името й.През 2001 г., след 17 години търсене, Маккъри я намира отново в далечна афганистанска провинция. След детство, прекарано в бежанския лагер, тя се завърнала в родината си през 1993 г. Гула никога не била виждала своята снимка - всъщност до втората си среща с фотографа била снимана едва няколко пъти.


title: Софийският маратон стартира с рекорден награден фонд днес

maintext:
[Софийски маратон]
Софийският маратон ще се проведе с рекорден награден фонд днес. Общата сума, която ще бъде разпределена, е 60 хил. лева.Победителите в класическата дисциплина ще получат по 8000 лева. Надпреварата, която започва в 09.30 днес е е валидна както за балканско първенство, така и за финал в създадената верига "Български маратони".Участие са заявили повече от 2200 бегачи. В класическия маратон са 500, в полумаратона са 750 и на 10.5 км са над 800. Повече от 60 българи ще стартират на 42 195 м. Очакват се елитни бегачи от Етиопия, Кения, Мароко, както и маратонци от Северна Америка и Азия. Повече от 500 чужденци ще пристигнат в София за събитието.Стартът на надпреварата ще бъде даден пред Националния стадион "Васил Левски". Маршрутът на маратона е сертифициран от Международната федерация по лека атлетика.Италианецът Ахмет Насеф е единственият, който може да спечели бонуса от 20 хил. лева, предвиден във веригата "Български маратони". Според регламента в трите състезания в календара ѝ се дават точки спрямо представянето и ако някой събере повече от 25, взима бонуса. За да успее, Насеф трябва да стане шампион в София.Организаторите представиха и подкрепа за благотворителна кауза. За всеки стартирал участник ще бъде дарен 1 лев на сдружението "Деца с онкохематологични заболявания".


title: НАП проверява и дружеството, дало заем за покупката на Дипломатическия клуб

maintext:
Вицепремиерът Томислав Дончев (вдясно) и финансовият министър Владислав Горанов отговарят, че на 18 ноември проверката ще е приключила.
Фотограф: Юлия Лазарова
е старозагорското "Ексклузив уеб дизайн" - собственост на младежи, няма почти никаква дейност, но декларира, че
ще плати 8.5 млн. лв.
Междувременно надзорният съвет на Агенцията за приватизация одобри сделката.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Националната агенция за приходите проверява не само кандидат-купувача на Дипломатическия клуб, но и дружеството, финансирало приватизационната сделка. Това се разбира от писмен отговор на вицепремиера Томислав Дончев и финансовия министър Владислав Горанов до депутатите Методи Андреев (ГЕРБ), Мартин Димитров и Петър Славов (Реформаторски блок). Проверката включва произхода на средствата, наличието на сделки между свързани лица и сделки, водещи до отклонение от данъчно облагане, информират двамата членове на правителството.Очаква се проверката да приключи на 18 ноември.Приватизационната сделка попадна във фокуса на общественото внимание заради това че имотът в Бояна е обособена част от забраненото за приватизация дружество за дипломатически имоти АДИС. Купувачът пъкВъв въпроса си тримата депутати питат дали дружеството - купувач е реалният собственик или "пощенска кутия". Депутатите обръщат внимание, че ако финансирането е от банка, то цената на имота би трябвало да е много по-голяма, защото банките в България обикновено се ангажират да финансират до 70% от покупката. На трето място те питат, ако средствата са от друго дружество, дали е направена проверка за свързаност или прикриване на същинския купувач чрез договор за ипотека.В отговора на министрите не се уточнява дали финансиращото дружество е банка.


description: Актуални предложения за професионалисти в областта на маркетинга, финансите, IT сектора, търговията, човешките ресурси...

title: Защо понеделник да не е най-чаканият ден от седмицата

maintext: Ако не скачате от леглото рано сутрин в понеделник, нетърпеливи да отидете на работа, това е знак, че нещо не е наред. "Да живееш за уикенда" не e дългосрочен план за оцеляване. Не може да прекарвате пет от седем дни в седмицата, фокусирани единствено върху въпроса кога ще дойде дълго чаканата почивка. Не се примирявайте с клишето, че всички мразят понеделниците, защото не е задължително това да важи за вас.Ако анализирате причините, поради които мисълта за началото на седмицата се превръща в неделен кошмар, ще си дадете сметка, че вината не е в понеделник и ранното ставане, а в мястото, на което работите. Избягването на проблема ще означава още една пропиляна седмица от живота ви. Затова помислете сериозно как да превърнете понеделник в най-чакания ден от седмицата. Начините са два - или да решите проблемите си на работното място, или да си намерите ново, което може да е сред обявите на Karieri.bg търси Finance Manager


title: Според БСП новият пост на Кристалина Георгиева е провал за българската външна политика

maintext:
Корнелия Нинова
Фотограф: Анелия Николова
За нас това е поредният провал във външната политика на правителството на Бойко Борисов. Така лидерът на БСП Корнелия Нинова коментира факта, че българският еврокомисар Кристалина Георгиева напуска Европейската комисия и преминава на висок пост в Световната банка.
Пред медии в Шумен Нинова поясни, че със смяната на българската номинация за шеф на ООН (на Ирина Бокова с Кристалина Георгиева - бел ред.) правителството е унижило България и я е лишило от възможността да има българин начело на организацията. "Сега ще бъдем лишени от възможността да имаме зам.-председател на комисията и ще ни се отнеме ресорът "Бюджет и финанси", който е най-важният", каза Нинова, цитирана от пресцентъра на партията.
Тя предположи, че за поста на Георгиева в Брюксел има апетити Германия, а България ще бъде даден по-маловажен ресор, от което тя щеиз губи. "Това показва едно – дори и европейските партньори на Бойко Борисов му обръщат гръб," каза лидерът на БСП.
"Ако задкулисната сделка е този пост да бъде зает от г-н Плевнелиев, това пък показва, че изобщо не ги интересува националният интерес на България, а просто гледат да си уредят лично топли местенца в Европа", продължи с предположенията Нинова.
Тя призова премиерът да не обсъжда кандидатури и да не номинира никого за поста докато не приключат изборите и да се решава в "новата политическа конфигурация" след тях.


title: Иржи Менцел: Има страни, в които няма интелектуален потенциал за демокрация

maintext:
Фотограф: Надежда Чипева
"Има демократични страни, където умни хора са на власт. Но има и страни, в които няма достатъчен интелектуален потенциал за демокрация", каза днес в интервю за предаването "Панорама" на БНТ чешкият режисьор Иржи Менцел, който е в България за представянето на автобиографичната си книга "Капризни години" Той допълни, че родната му Чехия е сред тях. "Много умни хора напуснаха Чехия, а тъпаците решават нещата, защото са повече", посочи Менцел.По неговото мнение, глупавите не позволяват на умните да навлязат в живота. "Глупавите водят нещата лошо. Водят ги към ада. Те непрекъснато обръщат очи към руснаците", посочи Иржи Менцел.По неговите думи, капитализмът е смешен, а комунизмът е трагичен. Попитан, дали би взел Доналд Тръмп за актьор в свой филм, Менцел каза: "Чак толкова лоши филми не правя"."Имах смешен живот и имах голям късмет в живота. За това, което мога и знам, стигнах доста високо. Получих повече, отколкото заслужавах", посочи режисьорът.Според него цялата човешка история, е история на егоизма.


title: Цветанов за избора на шеф на ООН: Двама се карат, трети печели

maintext:
Фотограф: Анелия Николова
Цветанов пожела успех на бъдещия генерален секретар, "защото надпреварата е приключила".
"Смятам, че анализаторите и изводите, които ще се правят оттук нататък може би на първо място ще бъдат, че ние като нация никога не можем да бъдем единни, когато имаме една кауза, когато имаме една възможност. И в общи линии това противопоставяне във вътрешнополитически план се изнесе и в международен и от тази гледна точка повече се виждаха негативните, слабите места, и то по-специално в голямата си част бяха облечени в жълтения, но не показахме качествата на двете прекрасни жени, които България имаше и в лицето на Ирина Бокова като първи кандидат, който вървеше в тази надпревара и, разбира се, Кристалина Георгиева с всички нейни качества, които притежава", каза Цветанов. По думите му "противопоставянето и вътрешното противоборство води до липсата на единство и националноотговорна политика".
Според Цветанов нямало как да бъде избрана едната от двете кандидатури на България, защото "не може да имаме два ръководни поста - и в ЮНЕСКО, и в ООН". Той обясни, че предварително е останало усещането
, че България би могла да спечели тази надпревара заради дадения профил на потенциалния кандидат, който би трябвало да бъде избран - да бъде от Източна Европа и да бъде жена.
По думите му България е доста малка, за да участва в голямата геополитика. "Знаете, че има пет държави, които имат и блокираща квота, така че от тази гледна точка може би повече висшата дипломация е изиграла тази роля, за да може действително да се вземе решение, което да консолидира абсолютно всички", коментира Цветанов.
Той смята, че изборът вече е направен и оттук нататък анализаторите са тези, които могат да дават съответните прогнози защо се е случило така.
"Двама се карат, трети печели". Така зам.-председателят на ГЕРБ Цветан Цветанов коментира в ефира на БНТ избора на генерален секретар на ООН, за чийто пост се борят две българки - Ирина Бокова и Кристалина Георгиева. След гласуването с цветни бюлетини снощи най-много гласове събра португалският кандидат Антониу Гутериш


title: Малайзия се оттегля от календара на Формула 1 след 2018 година

maintext:
"Сепанг" е в календара на Формула 1 от 1999 година насам
Малайзия ще се оттегли от Формула 1 след края на договора между двете страни през 2018 година, съобщава местната държавна информационна агенция.Причина за това най-вероятно са непрекъснатия спад в телевизионната аудитория, както и занчително намалелите продажби на билети."В началото кръгът в Малайзия беше нещо голямо, защото беше единственият азиатски, освен японския. Сега обаче има толкова много кръгове, толкова много писти. Вече нямаме предимство и не сме новаците. Продажбата на билети спада значително, гледаемостта по телевизията - също. Чужденците пък вече не идват масово, защото могат да избират между нас, Сингапур, Китай, Близкия Изток. Вече не печелим достатъчно, за да покриваме разходите си", написа спортният министър Хаири Джамалудин в личния си профил в "Туитър".Според неофициална информация, дрега причина за отказването на Малайзия е кризата в петролната компания "Петронас", която е генерален спонсор на състезанията в Куала Лумпур.


title: По какво се разбира дали можем да бъдем мениджъри

maintext:
[pexels]
Някои хора са родени за лидери, но това не значи, че задължително ще достигнат управленския стол. Всъщност много малка част от работещите смятат, че мениджърската позиция е крачка напред в кариерата им. Затова компаниите трябва да обръщат внимание на личните качества на служителите си, да знаят кои от тях имат потенциала да ръководят хора и да могат да им предоставят необходимите умения и инструменти, за да поемат тази отговорност.
е можете да бъдете лидери, освен ако хората не са готови да ви последват. А за да имате последователи, трябва да умеете да създавате взаимоотношения между тях и да ги развивате.
Също така е изключително важно да сте отзивчиви. Хората търсят не просто някого, когото да следват, а човек, на когото да разчитат при наличие на проблем. Бъдещият мениджър трябва и да има поглед върху цялостната картина - да вижда как различните елементи на организацията си взаимодействат и как промяната в един от тях ще се отрази и на другите.
Е, смятате ли, че притежавате всичко необходимо, за да седнете на ръководния пост? Ако отговорът е "да", но усещате, че на настоящата ви работа това няма да се случи, може би е време да се огледате за работодател, който ще ви оцени подобаващо. Ето и предложенията с топ обявите за работа на Karieri.bg
По кои признаци обаче могат да се познаят бъдещите мениджъри? Според експертите нтърси Оперативен счетоводител търси:търси Business Development & Client Relations Manager търси Chief Accountant търси Economic and Political Analyst търси Digital Media Director търси Key Accounts Director търси Project Manager


description: "Maлки страсти" от София е новият шампион в "Каменица фен купа". Столичният тим триумфира в най-големия футболен турнир за любители след драматична победа с дузпи срещу "Фреш маркет" (Бургас).

title: Отбор от София спечели "Kaменица фен купа" след драматичен финал с дузпи

maintext:
Шампионите ще гледат мач на живо на "Барселона" и ще се срещнат със звездите на каталунския тим
[Каменица Фен Купа]
най-големия футболен турнир за любители
Малки страсти" откри резултата в началото.
В първите минути след почивката столичани взеха два гола аванс чрез Теодор Тодоров и Добри Михайлов, но в края бургазлии стигнаха до равенство и дузпи. При дузпите "Фреш маркет" пропусна първите си две изпълнения, а "Малки страсти" спечели с 2:0.
"Малки страсти" победи "Фреш маркет" с 2:0 при дузпите след 3:3 в редовното време
[Каменица Фен Купа]
Голямата награда за шампионите е пътуване до Барселона, където ще бъдат предвождани от Христо Сточиков. Те ще наблюдават на живо мач на каталунците, ще посетят музея на "Камп ноу" и ще имат възможност да се срещнат очи в очи Лионел Меси и неговите съотборници.
В допълнение играчите на "Малки страсти" спечелиха за своя град сумата от 10 010 лв. чрез благотворителната акция "Дари гол".
В рамките на турнира всяко попадение носеше 1 лев за акцията. Във финалите организаторите решиха да дадат по 20 лева за всеки гол. Шампионите ще дарят събраните средства за реновация на футболен терен в столицата.
За пръв път в 14-годишната история на турнира беше връчена награда "Железния защитник" в чест на Трифон Иванов. Тя отиде при Латин Венков от "Агро хикс".
Христо Чалъков от "Вип дент" беше обявен за най-атрактивен състезател, а стражът на "Малки страсти" спечели вратарския приз. Наградата за феърплей отиде при "Ел Галактикос 2" от Стара Загора.
"Maлки страсти" от София е новият шампион в "Каменица фен купа". Столичният тим триумфира вслед драматична победа с дузпи срещу "Фреш маркет" (Бургас).Финалите на четиринадесетото издания на надпреварата се проведе в спортния център на гребната база в Пловдив. "Малки страсти" стигна до мача за титлата след първо място в група С, успех с 5:0 срещу "Булгари" в четвъртфиналите и 3:1 срещу "Агро хикс" в полуфиналите."Фреш маркет" остана втори в група А, но си проправи път до финала след 4:3 в четвъртфиналите срещу "Спартак Свети Влас" и 4:2 срещу местните фаворитите от "Вип дент".Финалът се разви много драматично и редовното време завърши при 3:3. "Наградата за вицешампионите от "Фреш маркет" е пътуване до Барселона за мач на живо на другия местен тим - "Еспаньол".


description: Във Великобритания има 17 такива места, а в Турция са пет или шест.

title: ЦИК: В Турция и Великобритания има места с подадени над 60 заявления, без да се откриват секции

maintext:
Фотограф: Юлия Лазарова
д
ипломатическо представителство, или да има подадени 60 заявления
не може да се ангажира с гарантиране на сигурността извън тези места, а също и че не иска да създава прецедент спрямо други държави, обясни преди време външният министър Даниел Митов.
Вчера ЦИК излезе с решение за броя на секциите, където българите извън страната ще могат да гласуват - 301.
Според него обаче някои от така определените секции в чужбина могат да отпаднат, ако приемащата държава
Комисията реши да открие максималния брой според закона секции в три държави - Великобритания, Турция и САЩ. За сравнение, на парламентарните избори през 2014 г. в САЩ и Великобритания е имало над 40 места за гласуване, а в Турция над 130, коментира говорителят на ЦИК.
предупредиха, че ще има проблеми при гласуването, ако ЦИК, чиято е последната дума за разкриването на изборни секции, спази ограничението в закона. Те изпратиха писмо до председателя на правната парламентарна комисия Данаил Кирилов, председателя на парламентарната група на ГЕРБ Цветан Цветанов, съпредседателите на парламентарните групи на Патриотичния фронт Красимир Каракачанов и Валери Симеонов, съпредседателя и депутата от Реформаторския блок Найден Зеленогорски и Димитър Делчев, до ЦИК и до Министерството на външните работи.
В него заявиха, че прагът от 35 секции в една държава поставя българите зад граница в
След вчерашното решение на ЦИК българи се заканиха в социалните мрежи, че "тепърва ще чуете нашите черешови топчета да пукат по тези въпроси" и "Изборният кодекс ке падне, приятели. Ако ще с него и правителството".
Повече за броя секции в чужбина и решението на ЦИК четете
Говорителят на комисията заяви пред "Дневник", че е несериозно да се мисли, че на тези избори може да се стигне до печатане на повече бюлетини, както
Областните власти придружават бюлетините по места, които се разпределят по секционни избирателни комисии (СИК). Те описват кочани и всичко необходимо за помещението, в което се съхраняват. То отново е запечатано и се отваря едва в изборния ден. Ако има нарушения, гражданите трябва да сигнализират, например ако забележат да е отровено помещението преди 7 часа на 6 ноември, защото това е грубо изборно нарушение.
Томов заяви, че "е невъзможно към резултатите от изборите да се прибавят фалшиви бюлетини при този строг режим и организация".
След края на изборния ден бюлетините и протоколите се поставят в чували от трима служители на СИК, които ги носят в РИК. Тя ги приема и те се съхраняват отново в запечатани помещения. Тези помещения се отварят само след решение на ЦИК, което се оповестява на сайта на комисията, при извънредни случаи. Тази седмица Реформаторският блок и АБВ поискаха промяна в Изборния кодекс заради ограничения брой секции в една държава. Законопроектът с вносители Радан Кънев, Атанас Атанасов и Борис Станимиров (Реформаторски блок) предвижда да отпадне ограничението за разкриване на избирателни секции. В законопроекта на депутатите от АБВ пък е предложен таван от 55 избирателни секции.След вчерашното решение на ЦИК българи се заканиха в социалните мрежи, че "тепърва ще чуете нашите черешови топчета да пукат по тези въпроси" и "Изборният кодекс ке падне, приятели. Ако ще с него и правителството".Повече за броя секции в чужбина и решението на ЦИК четете тук Говорителят на комисията заяви пред "Дневник", че е несериозно да се мисли, че на тези избори може да се стигне до печатане на повече бюлетини, както в печатницата "Мултипринт" в Костинброд през 2013 г. Той обясни, че бюлетините се печатат от БНБ при изключително строг режим. След това, закрити и запечатани, те се превозват със защитени транспортни средства, придружавани от охранителна полиция, областни власти и представители на районни избирателни комисии (РИК). На изход от БНБ комисия съставя протокол за броя бюлетини, които тръгват към определено място, в присъствието на свидетел.Областните власти придружават бюлетините по места, които се разпределят по секционни избирателни комисии (СИК). Те описват кочани и всичко необходимо за помещението, в което се съхраняват. То отново е запечатано и се отваря едва в изборния ден. Ако има нарушения, гражданите трябва да сигнализират, например ако забележат да е отровено помещението преди 7 часа на 6 ноември, защото това е грубо изборно нарушение.Томов заяви, че "е невъзможно към резултатите от изборите да се прибавят фалшиви бюлетини при този строг режим и организация".След края на изборния ден бюлетините и протоколите се поставят в чували от трима служители на СИК, които ги носят в РИК. Тя ги приема и те се съхраняват отново в запечатани помещения. Тези помещения се отварят само след решение на ЦИК, което се оповестява на сайта на комисията, при извънредни случаи.
Говорителят на Централната избирателна комисия (ЦИК) Цветозар Томов заяви пред "Дневник", че във Великобритания и Турция има места, където са подадени повече от 60 заявления за гласуване, но там няма да бъдат открити секции заради ограничението в Избирателния кодекс от 35 секции в една държава Според закона, за да бъде открита секция на определено място, трябва или да имана желаещи да упражнят правото си на вот на предстоящите президентски избори и референдума на 6 ноември.Същият закон обаче въвежда ограничение от максимум 35 секции, които могат да бъдат разкрити в една държава. Това създава проблем да има подадени необходимите заявления, но невъзможност да се открият секции.Във Великобритания има 17 такива места, а в Турция те са пет или шест, коментира Томов. Той заяви, че в други държави няма такъв проблем, като изключи Германия, където властите са разрешили на България да разположи секции само в посолствата и консулствата си. Причината за решението на Германия е, чене даде съгласие за откриването им до 18 октомври 2016 г., тъй като има страни, от които България още не е получила разрешение.очевидна неравнопоставеност и сериозна дискриминация.


title: Видео: Другите новини

maintext:
Последна промяна в 17:47 на 10 окт 2016, 229 прочитания, 0 коментара
- И на Марс се очертава гигантска буря.
- Архивите излизат в онлайн пространството.
- Муха - главен герой в предизборен дебат.
- Автопортрет на Пикасо от 1896-та влиза в мащабна изложба в Лондон.
- Муха - главен герой в предизборен дебат.- Автопортрет на Пикасо от 1896-та влиза в мащабна изложба в Лондон.
- Кой ще е носителят на Нобеловата награда за литература?
- Postmodern Jukebox включиха София в световното си турне.
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".- Ставането преди изгрев слънце е вредно.


title: Йордан Атанасов закри сезона с победа в рали "Стари столици"

maintext:
Екипажът на "АРТ Рейсинг Тим" стигна убедително до победата, след като спечели седем от деветте специални отсечки
[LAP.bg]
Варненецът записа своята първа победа в генерално класиране след 11 сезона в българския рали шампионат и общо 36 старта.
С днешното състезание беше поставен краят на сезона, а Атанасов и Башкехайов завършиха на второ място в крайното класиране след шампиона Пламен Стайков с навигатор Давид Кварацхелия. Националните първенци не взеха участие в рали "Стари столици".
Йордан Атансов стигна убедително до първата си победа, след като спечели седем от деветте специални етапа. Състезателят, който кара "Мицубиши Лансър Ево 9", изпревари с 48 секунди пилота на "Октан рали тим" Игнат Исаев с навигатор Теодоси Димитров.
Атанасов взе първа победа след 11 сезона в българския рали шампионат и общо 36 старта
[LAP.bg] Пилотът на "АРТ Рейсинг Тим" Йордан Атанасов с навигатор Ангел Башкехайов спечели 47-ото издание на рали "Стари столици".Варненецът записа своята първа победа в генерално класиране след 11 сезона в българския рали шампионат и общо 36 старта.С днешното състезание беше поставен краят на сезона, а Атанасов и Башкехайов завършиха на второ място в крайното класиране след шампиона Пламен Стайков с навигатор Давид Кварацхелия. Националните първенци не взеха участие в рали "Стари столици".Йордан Атансов стигна убедително до първата си победа, след като спечели седем от деветте специални етапа. Състезателят, който кара "Мицубиши Лансър Ево 9", изпревари с 48 секунди пилота на "Октан рали тим" Игнат Исаев с навигатор Теодоси Димитров.
"Няма начин да не съм доволен от това, което направихме с Ангел. Днес сутринта наистина много се притесних, след като двигателят не запали, а отгоре на всичко след зоната за зареждане с бензин това се повтори", коментира победителят след финала.
Другите две специални отсечки бяха спечелени от шуменския екипаж Мартин Сурилов и Здравко Здравков също с "Мицубиши Лансър Ево 9". Те обаче отпаднаха от състезанието още през вчерашния ден.
В партньорство със своя чичо Дилян Попов ("Пежо 208 R2"), той за пръв път в кариерата си се качи на подиума, при това в третото рали, откакто те произведоха своя автомобил.
С рали "Стари столици" завърши сезонът в българския рали шампионат
[LAP.bg]
Пети се нареди екипажът на варненския отбор "Иномоушън рейсинг" Станислав Владимиров и Чавдар Събев. Това им гарантира крайната победа в клас RC3 и трофея "Тодор Славов".
На трето място в крайното класиране завърши младият пилот на JPR Даниел Попов.В битката за подиума Попови изпревариха с 3.1 секунди миналогодишните победители в рали "Стари столици" Георги Василев и Стефан Добрев ("Мицубиши Лансър Ево 9").


description: Декларация, в която участват учени, преподаватели, журналисти и граждани, призовава за бързо и ефективно разследване на нападението над председателя на Българския хелзинкски комитет Красимир Кънев.

title: Над 200 души искат бързо и ефективно разследване на нападението над Красимир Кънев

maintext:
Красимир Кънев
Фотограф: Юлия Лазарова
преподаватели, журналисти и граждани са се подписали в открито писмо до
Учени,разследващите органи и прокуратурата с призив да бъдат открити максимално бързо и да бъдат наказани извършителите на побоя над Красимир Кънев от 27 октомври 2016 година, съобщава сайтът Marginalia.bg. Кънев, който е председател на Българския хелзинкски комитет, беше нападнат миналия четвъртък пред хотел "Радисън". Нападателите му избягаха, а прокуратурата започна досъдебно производство.От МВР заявиха в петък, че Кънев е отказал да се качи в колата с пристигналите на място полицаи, с които да тръгнат по горещи следи. Според председателя на БХК такова предложение не му е било отправяно."Дневник" публикува пълния текст на декларацията . Под нея са се подписали над 200 душиНие, долуподписаните,сме граждани на България, разгневени от нападението над Красимир Кънев, председател на Българския хелзинкски комитет.Този позорен и безотговорен акт щеше да бъде немислим, ако през последните години в България не бе създадена обществена атмосфера, благоприятстваща действията на омразата.Не сме съгласни в нашето отечество да бъдат култивирани насилници, погазващи правата на човека – както и хора, които не само позволяват с мълчание, но и поощряват с публична реч такива престъпления.Днес представители на парламентарни партии и техни кандидати за президенти агитират с думите, че "националният интерес на държавата" бил по-важен от правата на човека.Красимир Кънев, доктор по философия, от 1988 година е водещ български правозащитник, познат със своята твърдост, безпристрастност и неподкупност. Той е създател на правозащитния "Комитет 273", който по комунистическо време се бореше с беззаконието на комунистическия съд. Веднага след падането на комунистическия режим заедно с малка група съмишленици създаде и до днес е лидер на Българския хелзинкски комитет. Това е организация на граждани, които не приемат, че свободата е настъпила веднъж завинаги, които вярват, че демокрацията е непрекъснато усилие.Ударът върху Красимир Кънев е удар по всички демократи в България.Ние настояваме разследващите органи да извършат бързи и адекватни действия по залавяне на извършителите и предаването им на прокуратурата.


title: Минималните заплати в здравеопазването се вдигат с между 15 и 30%

maintext:
Тристранна среща в Министерството на здравеопазването
[Министерство на здравеопазването]
Споразумението влиза в сила от датата на подписването му - 10 октомври и изпълнението му не изисква допълнителни средства извън предвидените в бюджета, поясни министърът.
от 850 лв. на 1000 лв.
, а за лекар с една специалност и всички останали, които работят с пациенти – увеличението е 21%, обяви д-р Пламен Радославов, зам.-председател на федерация Здравеопазване към КНСБ, цитиран от Аенция "Бгнес". При току що завършил лекар увеличението е между 28 и 38%. За професионалистите по здравни грижи – между 25 и 30%.
Пред журналисти, Москов коментира, че са направени анализи на 100 клинични пътеки, които в момента се използват в здравеопазването, и те са показали, че в нито една от тях нужният разход за реалното лечение на пациента не надвишавал 30% от стойността им. Предстои да се изяснява за какво се харчат останалите 70%, но те не били нужни нито за лекарства, нито за консумативи, нито за изследвания на болния, съобщи здравният министър, цитиран от "Дарик".
С между 15 и 30% ще се вдигнат минималните осигурителни прагове на възнагражденията в системата на здравеопазването. Това се реши днес с подписването на Колективен трудов договор в отрасъл "Здравеопазване" между представители на работодателите, синдикатите и държавата. Домакин на преговорите и подписването беше министърът на здравеопазването Петър Москов."Споразумението осигурява сигурност и спокойствие на работещите и дава възможност за предвидимо развитие и управление на системата на здравеопазването", заяви Москов. По думите му най-сериозно ще е увеличението за редовите лекари и медицински сестри.Увеличението на заплатата на ниво начални отделение ще е 18% -


title: Тежка загуба отне шансовете на младежите по футбол за Евро 2017

maintext:
Българският отбор отстъпи с 0:3 срещу Дания в Стара Загора
[LAP.bg]
Младежкият национален отбор по футбол остана без възможности за класиране на европейското първенство догодина. Воденият от Антони Здравков състав загуби с 0:3 от Дания в Стара Загора.И трите гола за гостите вкара Маркус Ингвартсен.България е на третото място, като има шансове само за второто място при победа в последния кръг срещу Румъния. Дори и това да се случи, съставът не може да стане един от четирите най-добри втори отбори в групите, които ще играят бараж.Датчаните вече си бяха гарантирали първото място в групата и играха освободено. Те започнаха силно и още във втората минута Ингвартсен отправи опасен удар от разстояние, който вратарят Георги Китанов спаси.Гостите продължиха да атакуват и в 13-ата минута стигнаха до дузпа. Кристиян Малинов извърши нарушение в наказателното поле и Ингвартсен стреля точно.При нова добра атака в 28-ата минута Блаберг центрира по земя отляво и Ингвартсон отблизо засече, след като Китанов не успя да пресече подаването.Най-доброто положение пред България беше пред Юлиян Ненов. Нападателят на "Дунав" се пребори със защитник и стреля, но топката мина покрай вратата.Второто полувреме започна с пропуск на Милчо Ангелов. Нападателят на ЦСКА стреля във вратаря от чиста позиция след центриране отляво.След това датчаните отново заиграха стабилно. В 62-а Ингвартсен направи хеттрик след асистенция на Бангаард.Пет минути по-късно влезлият като резерва Расмус Нисен удари греда.


description: С новите три точки, които белите спечелиха, тимът събра общо 21 и изпревари с една втория "Севиля", докато "Барселона" и "Виляреал" имат по 19.

title: "Реал" (Мадрид) си върна първото място след победа над "Атлетик" (Билбао)

maintext:
Белите все още нямат загуба в първенството
"Реал" (Мадрид) си върна първото място в Примера дивисион, след като победи с 2:1 "Атлетик" (Билбао) у дома в мач от деветия кръг на шампионата.Головете за успеха вкараха Карим Бензема и резервата Алваро Мората, а между тях и Сабин Мерино се разписа за гостите.С новите три точки, които белите спечелиха, тимът събра общо 21 и изпревари с една втория "Севиля", докато "Барселона" и "Виляреал" имат по 18.Гостите започнаха двубоя със самочувствие и още в шестата минута Иняки отправи силен удар по диагонала, но Кейлор Навас се намеси добре и изби в ъглов удар. Минута по-късно белите откриха резултата с първата си добра атака в мача. Иско беше намерен на скорост на десния фланг, Енрик Саборит се подхлъзна в наказателното поле и така позволи на съперника да подаде към Бензема. Френският нападател демонстрира класата си и промуши топката между краката на вратаря.Постепенно столичани овладяха инициативата, но пропуски направиха Кристиано Роналдо и Гарет Бейл. В 27-ата минута гостите успяха да изравнят след неумела намеса на Даниел Карвахал и Пепе. От това се възползва Хави Ерасо, който асистира на Сабин Мерино, а той от около десет метра прониза вратаря на белите.До края на полувремето домакините придължиха да са по-активни, но в зключителните му минути Роналдо направи два пропуска.След почивката играта се отвори още повече, като и двата тима имаха своите възможности за гол, но не успя да ги реализира. В 80-ата минути гостите като по чудо не получиха гол. Алваро Мората и Васкес изскочиха сами срещу вратаря, но не се разбраха и загубиха топката.Влезлият като резерва Мората все пак се реваншира три минути по-късно, когато донесе победата на своя тим с попадение след добавка. В ответната си атака обаче "Атлетик" можеше да изравни, но вратарят на "Реал" спаси със сетни сили красив удар на Инаки Уилямс.


description: Със споразумение с прокуратурата Щерьо Щерев на практика се признава за виновен, макар пред журналисти да е заявил, че е невинен, но е сключил споразумението "само за да приключи тази сага".

title: Бивш депутат от ДПС е осъден условно за преводи с фалшиви документи на 7 млн. лв.

maintext:
Фотограф: Надежда Чипева
Бившият народен представител от ДПС Щерьо Щерев е осъден условно на 10 месеца и 23 дни с три години изпитателен срок по обвинение за превеждане по банков път извън страната на сума от над 7 млн. лв., за което е използвал фалшиви документи. Това се случи, след като вчера ексдепутатът е сключил споразумение с прокуратурата, одобрено от съда, показва справка на сайта на Софийския градски съд (СГС). Определението на съда е окончателно и не подлежи на обжалване и протест.Със споразумението Щерев на практика се признава за виновен, макар пред журналисти да е заявил, че е невинен, но го е сключил, "само за да приключи тази сага".Обвинението срещу бившия депутат е за това, че в периода от 20 октомври 2005 г. до 15 януари 2008 г. е превел по банков път 76 пъти извън България суми в размер на 7 022 803.17 лв. За целта е използвал неистински документи – фактури и писма-сметки, на които е предаден вид, че произхождат от бенефициентите на преводите, както и документи с невярно съдържание.Съдия Андрей Ангелов е одобрил споразумението, като е отбелязал като смекчаващо отговорността обстоятелство голямата продължителност на разследването, което е започнало през 2007, а обвинителният акт е внесен в съда през юли 2016 г.Предвиденото в закона наказание за престъплението, в което Щерев е обвинен, е лишаване от свобода от една до десет години и глоба до размера на двойната сума по превода. Това е член 250 от Наказателния кодекс (НК), което прокуратурата използва, за да повдига обвинения, когато не може да докаже състава на престъплението пране на пари.Прането на пари е в член 253 от НК, но за доказването му се иска прокурорът да установи по какъв престъпен начин са придобити парите, с които се оперира.Иначе по делото подсъдим беше и соченият от прокуратурата за съучастник на Щерев Веселин Пириндев. Той обаче не поиска да сключи споразумение, а делото да продължи, за да докаже своята невинност. Процесът срещу Пириндев ще се гледа от друг състав на СГС.Според прокуратурата Пириндев е осъществил две престъпления против паричната система на България. В периода 28 януари 2005 г. до 26 януари 2007 г. е превел на 11 пъти сума от 1 226 375.85 лв. като е използвал неистински документи: фактури и писма-сметки, на които е придаден вид, че произхождат от бенефициентите на преводите и документи с невярно съдържание. Второто престъпление, в което е обвинен, е за това, че в периода от 4 до 6 февруари 2008 г. на три пъти е превел суми в размер на 160 551.20 лв., като за целта е използвал неистински документи и документи с невярно съдържание.


title: Германската полиция задържа бежанец, заподозрян, че планира терористична атака

maintext:
Фотограф: Axel Schmidt
Сириецът, заподозрян в планиране на бомбен атентат в Германия, е бил арестуван в източния град Лайпциг, предаде ДПА, цитирана от БТА.Полицията издирваше 22-годишния Джабер Албакр от събота , след като намери експлозиви в жилището му в близкия град Кемниц. Засега тя отказва да коментира съобщения, според които Албакр е бил в контакт с "Ислямска държава" или че е планирал нападение срещу германско летище, посочва ДПА.Албакр е в Германия от миналата година и е имал бежански статут. "Цялата картина на разследването, особено откритото количество експлозиви, предполага, че този човек е планирал да проведе ислямистка атака", заяви вчера говорител на федералната прокуратура.Според сп. "Шпигел" Джабер Албакр дошъл в Германия през февруари 2015 г. (няколко месеца преди голяма мигрантска вълна през есента същата година), а през юни 2015 г. получил бежански статут, посочва "Франс прес".


title: Новото спортно купе на "Инфинити" мобилизира 400 конски сили

maintext:
[Инфинити]
[Инфинити]
[Инфинити]
[Инфинити]
[Инфинити]
Третото поколение спортно купе на "Инфинити", след G35 (2002 г.) и G37 (2008 г.), носи името Q60 и до края на годината ще се появи на избрани пазари в цял свят. Автомобилът е с изцяло нова визия, като за първи път е снабден с окачване с променливи характеристики и кормилно управление без механични компоненти.Q60 ще се предлага с два двигателя, като по-скромният е четирицилиндров, двулитров, с мощност 208 к.с. Неговото основно достойнство е разходът на гориво от едва 6.8 л/100 км в смесен цикъл.Далеч по-сериозна доза адреналин предлага новият V6 агрегат с двоен турбокомпресор. Той осигурява мощност от 400 к.с, при 6400 об/мин. и генерира въртящ момент от 475 Нм, в диапазона 1600-5200 об/мин.С този двигател Q60 ускорява от 0 до 100 км/ч за 5 секунди и развива максимална скорост от 250 км/ч. Разходът на гориво в комбиниран цикъл е 9.1 л/100 км.Скоростната кутия и за двата двигателя е седемстепенна, автоматична. Тя може да се адаптира към топографския профил на пътя и стила на шофиране на водача.Като стандартно оборудване, Q60 e със задно предаване. На разположение е и интелигентна система за задвижване на четирите колела. В нормални услови тя прехвърля цялата мощност отзад, но при нужда може да насочи и тяга към предните до достигане на съотношение 50 към 50.Водачът може да избира между шест режима на шофиране – стандартен, екологичен, за сняг, два спортни и персонален. При избора на всеки от тяхт се промеря реакцията на педала на газта, работата на трансмисията, окачването, кормилното управление и т.н.Сред системите за сигурност присъстват интелигентен круиз контрол, предотвратяване на напускане на лентата, сигнализация за превозно средства в мъртвата зона на огледалата, засичане на движещи се обекти зад колата, предупреждение за опасност от челен сблъсък и т.н. Q60 e способен да спре сам автономно, ако водачът на реагира на предупрежденията на асистиращите системи.Оформлението на салона е познато от други модели на "Инфинити", като голяма част от настройките се правят през сензорен екран. На втори дисплей си визуализира картината от навигацията и мултимедията. Това решение позволява броя на физическите бутони да бъде намален до минимум.Предните седалки следват извивката на гръбнака, като осигуряват постоянна опора и свеждат до минимум напрежението върху долните и горните мускули на гърба. Въпреки линията на купе на Q60, мястото на задните седалки също е достатъчно.Във високите нива на оборудване озвучаването може да е Bose с 13 високоговорителя. Автомобилът е снабден с интелигентни ключове, с програмирането на които се запаметяват над стотина индивидуални настройки."Инфинити" Q60 се предлага в 10 екстериорни цвята, като Dynamic Sunstone Red и Solar Mica са изцяло нови за марката. Джантите са 19-цолови с нов дизайн.Новото купе на "Инфинити" се произвежда в завода в Точиги, Япония.


description: Британският актьор Хю Лори получи своя звезда на Алеята на славата вчера.

title: Снимка на деня: Хю Лори получи звезда на Алеята на славата

maintext:
1/2 снимки в галерията Британският актьор Хю Лори получи своя звезда на Алеята на славата вчера, съобщи агенция "Ройтерс". Станал известен във Великобритания с комичните си роли, той се превърна в световна звезда с превъплъщението си в саркастичния гениален лекар Грегъри Хаус в сериала "Доктор Хаус", което му донесе два пъти наградата "Златен глобус". "Изгубих бройката на младите хора, които са ми казвали, че учат или практикуват медицина, защото са гледали "Хаус", каза 57-годишният Лори на церемонията в Лос Анджелис. "Днес съществуват лекари, които спасяват животи, израждат бебета и изстискват циреи, защото въображението им е било разпалено от истории, идеи и възможности, които иначе не биха обмислили". Лори се появи на церемонията със стария си колега и приятел Стивън Фрай, с когото си партнираха в комедиите A Bit of Fry and Laurie, Blackadder, и Jeeves and Wooster.
Фотограф: Mario Anzuoni


description: Цацаров да не се изживява като главен цензор и министър на истината в държавата Прокуратурия.Калин Калпакчиев, член на ВСС

title: Цитат на деня: Цацаров главен цензор и министър на истината в държавата Прокуратурия

maintext:
Калин Калпакчиев, ВСС
Фотограф: Юлия Лазарова
"Цацаров да не се изживява като главен цензор и министър на истината в държавата Прокуратурия."Това заяви членът на Висшия съдебен съвет (ВСС) от съдийската колегия Калин Калпакчиев по повод предложението на главния прокурор Сотир Цацаров ВСС да приеме решение, с което да препоръча на членовете си да се въздържат от изяви в медии с издатели, които са подсъдими. Повод за предложението е статия на Калпакчиев от август в списание "Клуб Z".Цацаров представи идеята си, като уточни, че не я прави с оглед личността на Калпакчиев, както и че не е свързано с личността на издателя на медията - Огнян Донев, който е подсъдим за данъчни престъпления. Според главния прокурор обаче изявата в подобно списание било лош сигнал.Калин Калпакчиев му отговори, че не е работа на главния прокурор, нито на пленума на ВСС да казва кой магистрат, гражданин или политик къде да упражнява конституционното си право свободно да изразява мнението си. Според него Цацаров си мисли, че живее в държава тип антиутопия.В изложението си Калпакчиев цитира текстове на Красен Станчев отпреди две години, при което Цацаров излезе от залата, но се върна малко след това.Той каза: "За мен медийна изява в издание на подсъдим дава изключително лош сигнал към съдиите, към прокурорите, към хората, които се занимават с това дело. Този сигнал е лош, защото той показва, че, общо взето, няма каквото и да е сито на доброто, лошото и на това, което, общо взето, се прави."


description: Както в много други случаи - Москва успя да се намеси във вътрешните работи на България по начин, който остави обществото настроено едно срещу друго.

title: Капанът на Кремъл

maintext:
"Ако не сте разбрали - с ветото си срещу официалната кандидатура на България за Генерален Секретар на ООН в Съвета за сигурност - Москва откри ловния сезон у нас".
Това коментира в статус във "Фейсбук" Илиян Василев, бивш посланик на България в Русия. Той прогнозира, че предизборната кампания ще истеризира и че "Путин изигра Борисов и ще приведе в действие следващия етап от плана за дестабилизация на България. Не изключвам нова провокация от типа "Костинброд", ще се форсира искането за недоверие на правителството /ДПС вече дадоха заявка/". В друг текст, Илиян Василев коментира избора на генерален секретар на ООН и българското участие. Преубликуваме го едно към е едно, а заглавието и акцентите са на редакцията:
Признавам, че ако Русия е наложила вето, съм сгрешил в анализа на шансовете на Кристалина Георгиева. Не, че съм имал илюзии, че ще спечели, а погрешно приех, че Москва няма да я блокира. Защото обикновено Москва не действа толкова открито и грубо. Предпочита някой друг да свърши черната работа. Само ден преди гласуването Виталий Чуркин , постоянният представител на Русия в ООН, заяви, че ще подкрепят кандидат от Източна Европа!?! Дори лицемерието има граници.Съществува и хипотетичната опция Франция и Китай да се дали негативен вот. Така, че редовете, които ще прочетете от тук нататък са просто приемания.и от другите постоянни членове. Не за пръв път от Москва му спретват капан, но никой не му е виновен, че сам влиза в него.. Ветото е явен и официален акт на отрицание.за да спре левия Гутиереш , е тотално недооценяване на възможностите на Германия в системата на ООН. Да не говорим - без да си е осигурила подкрепа дори в самия ЕС за тази кандидатура. Подкрепата на Орбан пък беше направо гротеска с двойно дъно. Точно както в случая с подкрепата за Шенген - дойде видя и предпочете да ни види буфер и извън Шенген.Ето, работя от 16 години по българо-руските отношения и всеки път, когато допусна, че може да има и добронамереност в отношението на Кремъл към нас, греша. Просто приемам желаното за действително, все по рядко, но още го правя.Истината е, че това не е специфично отношение само към нас, а почти към всеки представител на Източна Европа. Русия и този път предпочете всеки представител на Западна Европа, но не и да даде шанс на човек от нашия регион. Тук принципът е - ако не си с нас, си срещу нас.Случилото се е жесток урок за всеки, който забрави основния определящ мотив на руската външна политика спрямо България - липсата на равноправно и уважително отношение. Нито подкрепата им към Бокова беше такава, че реално да й помогнат. Тя самата направи много, за да демонстрира излишна близост с Путин, пък и политическият и бекграунд предопредели гафовете за Фолклендските острови и Палестина.по начин, който остави обществото настроено едно срещу друго.Колкото и да се мъчим да намерим по-добра поука - пак ще се върнем към горчивите думи на лидера на българските русофили Драган Цанков за политиката на имперска Русия - "не ти ща ни меда, ни жилото".А във вътрешен план изводът е още по-неутешетелен - без вътрешен консенсус и солидарност - само защото номенклатурата реши, че Бокова е единственият, безспорният и най-ценният й кадър, като загърби чувствителността на другата част от българския народ - не става. Само с арогатност и високомерие, че само кадрите на БКП стават за международна кариера, няма да се получи.Не само днес, но и утре и в други ден. Изнасяйки на глобален показ разломите в българското общество не само губим престиж и "височина", губим шансове за оздравим вътрешните си процеси и да намерим на общоприемлим и печеливш път по най-важните въпроси на развитието си.*** В друг статус по темата във "Фейсбук" Василев п


title: "Байерн" и "Борусия" продължават напред за купата

maintext: "Байерн" (Мюнхен) и "Борусия" (Дортмунд) прескочиха втория кръг на турнира за Купата на Германия, след като записаха домакински победи.Баварците се без особени трудности се наложиха с 3:1 над "Аугсбург", докато жълто-черните отстраниха "Унион" (Берлин) след изпълнение на дузпи, след като двубоят завърши 1:1 в редовното време и продълженията.Треньорът на шампиона Карло Анчелоти даде почивка на доста от звездите си и заложи в атака на Джулиан Грийн, който нямаше записана дори минута през този сезон. Срещата започна отлично за домакините и Филип Лаам откри още във втората минута. Той се разписа с хубав диагонален удар от наказателното поле, с който завърши хубава атака на тима си.Три минути преди почивката Джулиан Грийн удвои с дебютния си гол за тима. Томас Мюлер центрира перфектно от дясното крило в наказателното поле и младият нападател насочи с глава топката в далечния ъгъл.Гостите можеха да се върнат в мача в 49-ата минута, но Мануел Нойер спаси дузпа, изпълнена от Коо Жа-Чеол. Осем минути по-късно и "Байерн" получи правото да изпълни наказателен удар, но той бе пропилян от Мюлер. "Аугсбург" се възползва от това и все пак намали изоставането си Жи Дон-Вон в 68-ата минута.Гостите обаче нямаха сили за сензация и така и не застрашиха вратата на "Байерн" до края. В добавеното време Дейвид Алаба само оформи крайния резултат с удар в близкия ъгъл на Марвин Хитц.Срещата между "Борусия" и "Унион" в Дортмунд беше белязана от множство сблъсъци между агитката на гостите и местната полиция. Първо те са хвърлили бомбичка на северния изход на гарата в града, а след това са се опитали да нахлуят без билети на "Сигнал идуна парк".Униформените са се справили с проблема, но четирима от тях са били ранени. Заради ексцесиите началото на двубоя закъсня с 15 минути, но след това хулиганите от столицата запалиха множество димки, което принуди съдията да прекрати срещата за малко."Борусия" поведе минута преди края на първата част, когато Михаел Паренсен си отбеляза автогол, а Стивън Скржибски изравни девет минути преди последния съдийски сигнал за редовното време. В продълженията нови попадения не паднаха и така се стигна до дузпи.При тях столичани не успяха да вкарат нито едно от първите си три изпълнения, докато Усман Дембеле, Марио Гьотце и Матиас Гинтер бяха точни за домакините, а трите им попадения обезсмислиха оставащите четири удара на двата тима.


title: Футболист от Втора лига бе наказан за една година за удар срещу съдия

maintext: Централният защитник на "Левски" (Карлово) Евгени Тунтев е със спрени права за срок от една година.Дисциплинарната комисия към БФС наложи тежкото наказание на бившия капитан на "Пирин" (Разлог) за поведението му при загубата с 0:5 от "Царско село".Главният съдия Иван Пенчев показа директен червен картон на бранителя за нарушение срещу Окечуко Сайлас Обаси. Тунтев реагира веднага и посегна на рефера и чак след това напусна терена.


title: Новото през 2017 г. според проектобюджета

maintext:
Фотограф: Юлия Лазарова
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Пет дни преди крайния срок - 31 октомври, в който по закон проектобюджетът за следващата година трябва да е внесен за обсъждане в Народното събрание, Министерството на финансите го оповести на страницата си. Повечето от промените в сравнение с текущата година бяха предварително оповестени, други са записани в проекта.Повече пари отиват за отбрана - заради покупката на нова бойна техника, за образование - заради очакваното повишение на заплатите на учителите и поетия ангажимент децата да получат равен достъп до образование. МВР, което по традиция разполага с най-големия бюджет, през идната година се планира да получи със 100 млн. лв. от тази.От 2017 г. се предвижда данъчните декларации да се подават само по електронен път.Министерството на финансите предлага с промени в Закона за облагане доходите на физическите лица, да се предвиди възможност за данъчни облекчения при безкасови плащания.С направеното предложение се дава възможност да се ползва данъчно облекчение в размер на 1 на сто от дължимия за годината данък върху общата годишна данъчна основа, но не повече от500 лв. То ще важи за хората, които получават заплатите си по банков път и харчат поне 80 на сто от тях безкасово.С въвеждането на тази мярка физическите лица ще бъдат стимулирани да използватбезкасови плащания, което от своя страна ще спомогне за повишаване на отчитането наоборотите на търговците и за свиване на сивата икономика, е аргументът за въведението.За 2017 г. се предлага плащанията в брой да могат да се осъществяват за суми до 5 хил. лв. В момента ограничението е 10 хил., като то беше намалено от 1 януари тази година до тази стойност от 15 хил. лв. преди това.Целта на това ограничение отново е да се намали делът на сивата икономика.Намалението на прага ще стане с промени в Закона за ограничаване на плащанията в брой. От Министерството на финансите допълват, че практиката в страните - членки на Европейския съюз, е плащанията в брой да са разрешени в диапазона 2 хил. до 3 хил. евро.Наскоро се разбра, че финансовият министър Владислав Горанов предлага наследниците на починал да подават от негово име данъчна декларация, когато той е бил длъжен да го прави, защото е получавал доходи и извън трудовите си. По-късно Горанов се отказа от това.От доклада към проектобюджета се вижда, че сега се предлагат промени в Закона за ДДС, свързани тъкмо със задълженията на наследниците на починал, който е бил регистрирано по закона физическо лице, което е или не е едноличен търговец.Предвидена е възможност наследник, който възнамерява да продължи независимата икономическа дейност на наследодателя и не е регистриран по ЗДДС, да може да се регистрира в 7-месечен срок от датата на смъртта на наследодателя. За целта наследникът следва да подаде заявление за регистрация по закона в 14-дневен срок от приемане на наследството. Предвижда се при тези казуси наследникът да не дължи данък, ако се дерегистрира по Закона за ДДС.Във всички случаи няма да се дължи данък при смърт на физическо лице, когато наличните стоки и/или услуги, за които изцяло, частично, или пропорционално на степента на използване за независима икономическа дейност, е ползван данъчен кредит, са на обща стойност до 25хил. лв. включително.От догодина се предвижда да има постоянен мониторинг спрямо длъжници с просроченизадължения в размер над 100 хил. лв. (200 хил. лв. за Териториална дирекция наНАП София-град) за данъци и задължителни осигурителни вноски, категоризирани като събираеми и частично-събираеми. Това включва и персонални срещи от страна на директорите на териториални дирекции на НАП в цялата страна с лицата с невнесени публични задължения в особено големи размери.Мярката е с постоянен характер и целта й е да се поемат изрични ангажименти за предоставяне на обезпечения и/или извършване на цялостни или частични плащания на просрочените дългове, ефективно наблюдение на поетите от длъжниците ангажименти и навременен контрол.- От 1 януари 2017 г. минималната работна заплата отново се вдига - от 420 лв. в момента на 460 лв.- Съответно диференцираният минимален осигурителен доход за самоосигуряващите се, съобразно облагаемия им доход, за 2017 г. се увеличава на 460 лв., 500 лв., 550 лв. и 600 лв.;- Здравните вноски се запазват на сегашното си равнище - 8 на сто- Вноските във фонд "Пенсия" се вдигат за всички с 1 процентен пункт, като тези за военните и за служителите на МВР се вдигат с 20 пр. пункта.- Запазва се максималният осигурителен доход за всички осигурени на нивото му от 2600лв.- За периода 2017-2019 г. не се правят вноски за фонд "Гарантирани вземанияна работниците и служителите".


title: Августа Траяна

maintext:
1/3 снимки в галерията Античен форумен комплекс Августа Траяна в Стара Загора. Открит е през 1968 г., разположен на площ около 7 дка. Форумът се намира в югозападната част на града непосредствено до западната градска порта.
На снимката:
Градският форум на Августа Траяна - едно интересно решение на античните градове, според които форумните комплекси се изграждат в централните градски части, на пресечката на две главни улици.
Фотограф: xali


title: Кредитори ще могат да поискат запор на сметки на длъжници в целия ЕС

maintext:
Фотограф: Юлия Лазарова
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Кредиторите да могат да искат от съда издаване на европейска заповед за запор на банкови сметки на длъжници. Това предвижда проект за допълнение на Гражданскопроцесуалния кодекс, който правителството ще предложи на Народното събрание за приемане.Целта на новите текстове е да подпомогне на национално ниво прилагането на Регламент на Европейския съюз от 2014 г. за улесняване на трансграничното събиране на вземания по граждански и търговски дела.Регламентът, който е директно приложим във всички държави членки от 18 януари 2017 г., установява европейска процедура при трансгранични дела, която дава възможност за ефикасно и бързо запориране на средства по банкови сметки.Наличие на трансгранично дело има, когато кредиторът е с местоживеене в една държава членка, а съдът и банковата сметка, подлежаща на запориране, се намират в друга държава членка или когато съдът, разглеждащ молба за заповед за запор, се намира в една държава членка, а банковата сметка – обект на заповедта за запор, е в друга.С допълненията в кодекса се урежда правото на ищеца да иска издаването на европейската заповед преди предявяване на спора по същество пред първоинстанционния съд, по време на цялото съдебно производство, както и след постановяване на съдебно решение.В регламента е записано, че всяка държава членка трябва да определи орган, който да получава от съдилищата в останалите държави членки искания за информация за банкови сметки на длъжници. Проектът предлага информацията по запитванията от чуждите съдилища да се предоставя от Министерството на правосъдието. То има дългогодишен опит при изпълнение на ангажиментите, произтичащи за България от редица актове на ЕС, свързани със задълженията на централните органи по регламентите и директивите, действащи в областта на гражданското и семейното право.Предвидената в регламента процедура по оспорване на пълния или частичен отказ на съда за издаване на европейска заповед за запор ще се преследва с частна жалба от кредитора. Той и длъжникът ще могат да искат отмяна или изменение на издадената заповед, както и ограничаване или прекратяване на изпълнението й от съда, който я е издал.Получаването, предаването или връчването на заповедта за запор ще се извършва от съдебни изпълнители. Те също са компетентният орган за изпълнение на заповедите за запор.Декларацията за запорирането на средствата по сметка на длъжника се издава от банката, до която е адресирана заповедта за запор.


title: Германия е отказала да върне обвинения за катастрофата с мотористи край Драгоман

maintext:
Румяна Бъчварова
Фотограф: Юлия Лазарова
ъдията от Софийския окръжен съд Недялка Николова му определи мярка за неотклонение домашен арест. Няколко дни по-късно той се укри от правосъдието и бе обявен за общодържавно издирване. Бекташ е турски гражданин, с постоянен адрес в Германия. След като стана известно, че е напуснал страната, съдът му определи мярка за неотклоние "задържане". Прокуратурата се закани Бекташ да бъде съден задочно, ако не бъде върнат до два месеца.
Германия е отказала да върне турския гражданин Фарук Бекташ, който беше обвинен за катастрофата с две жертви край Драгоман, съобщи вътрешният министър Румяна Бъчварова, цитирана от агенция "Фокус".Бекташ беше задържан, а с"Издали сме червена бюлетина. Той е в Гeрмния и германските власти са отказали негова екстрадиция. Ние как да процедираме, той е турски гражданин, издали сме заповед, която не е удовлетворена. Как да процедираме? Да тръгнем да го търсим из Европа ли?", коментира Бъчварова.


title: Сирийски бежанци са задържали заподозрения атентатор в Германия

maintext:
Фотограф: Fabrizio Bensch
Трима сирийски бежанци са заловили 22-годишния Джабер Албакр, когото властите подозират, че е подготвял бомбен атентат в Германия , съобщава Би Би Си. Елитни части преследваха мъжа, който също има бежански статут, в продължение на два дни, след като в дома му в Кемниц бяха открити 1.5 кг експлозиви По време на бягството си той е стигнал до Лайпциг и е поискал помощ от свои сънародници, които са го задържали и предали на полицията.Според сирийския му паспорт Албакр е роден през 1994 г. в Дамаск, Сирия. Той е пристигнал в Германия нелегално през февруари 2015 г. и е получил бежански статут. Силите за сигурност са го наблюдавали през последните няколко месеца и са дали сигнал на полицията в провинция Саксония, че планира да извърши бомбена атака.Създаденият в дома на Албакр експлозив е бил използван в атаките срещу Париж и Брюксел и полицията го определя като "изключително опасен". Според силите за сигурност мъжът е бил свързан с "Ислямска държава".Групировката пое отговорност за две терористични нападения в Бавария това лято, извършени от търсещи убежище. Сириец на име Мохамед Далил се взриви близо до музикален фестивал в гр. Ансбах и рани 15 души, а по-рано юноша от Афганистан нападна с брадва пътници във влак , ранявайки 5 души. На Далил му е било отказано убежище в Германия. Той е трябвало да бъде депортиран в България, където е получил хуманитарен статут през декември 2013 г.


title: Варна представя морския си бизнес в Холандия

maintext:
Заместник - кметът на Варна Пейчо Пейчев
Фотограф: LiveVarna
Международен морски форум, организиран от общините Варна и Дордрехт, започна днес в холандския град. Събитието съвпада и с 15-годишнината от побратимяването на двата града. Във събитието участват 30 компании, работещи в сферата на морската индустрия в района на Дордрехт, както и над 25 дружества от Варна.Днес форумът беше открит от кмета на Дордрехт Арно Брок, а от българска страна в него участват зам.-министърът на икономиката Любен Петров, и заместник – кметът на Варна Пейчо Пейчев.По данни на Министерството на икономиката за периода 1996-2015 г. Нидерландия е заемала първо място сред чуждестранните инвеститори в България с инвестиции в размер на над 7.7 млрд. евро. Най-големите преки инвестиции в България за периода януари – юли 2016 г. отново са от Нидерландия и възлизат на 199.1 млн. евро, което е 20.2% от общия размер за периода, съобщи зам.-министър Любен Петров."Потенциал за сътрудничество има в секторите на високите технологии, машиностроенето, транспорта и логистиката, корабостроенето и морската индустрия, химическата и фармацевтичната индустрия", каза пред участниците във форума Петров.Той представи инвестиционните условия в България, свързани със стабилната политическа среда, едни от най-ниските производствени разходи в Европа, добре образована и висококвалифицирана работна ръка и най-ниските данъци в Европа.По-късно днес в рамките на бизнес-форума ще бъде открита изложбата "Най-старото злато на света", която ще покаже експонати от Варненския халколитен некропол.


title: Още две седмици за заявление за гласуване на друг адрес и подвижна кутия

maintext:
Фотограф: Цветелина Белутова
ида на искането от
.
Още две седмици, до 23 октомври, могат да се подава заявления за гласуване на друг адрес и за гласуване със подвижна избирателна кутия. Изборите за президент, ще се проведат заедно с референдум по изборни въпроси на 6-ти ноември.Избирателите, които искат да гласуват по настоящ адрес, който е в друго населено място, могат да подадат заявленията си в общинската администрация, която отговаря за новия им адрес или по електронен път през сайта на ГРАО, но само ако имат електронен подпис. Можете да изтеглите вИзбиратели с трайни увреждания, които не им позволяват да стигнат до избирателната секция и искат да гласуват с подвижна избирателна кутия, също имат две седмици за да я заявят писмено или електронно пред общините по постоянен или настоящ адрес. Тези които са пропуснали да подадат заявление, но в града им е назначена подвижна Секционна избирателна комисия (СИК) имат втори шанс за заявление не по-късно от 5 дни преди изборния ден.Избирателните списъци вече са разлепени в близост до СИК-овете и могат да бъдат проверени и на сайта на ГРАО. Всеки избирател може да поиска отстраняване на непълноти и грешки в избирателния списък с писмено заявление до кмета на общината, кметството или кметския наместник не по-късно от 7 дни преди изборния ден.Ако изборите са ви заварили в болница, дом за стари хора или кораб под българско знаме също ще можете да гласувате. Ръководителите на тези институции и капитаните на плавателни съдове сами правят избирателни секции и избирателни списъци при наличието на не по-малко от 10 избиратели. Те трябва да са готови със списъците и документите 48 часа преди изборния ден.


title: Кристалина Георгиева представя визията си за ООН (видео, на живо)

maintext: Новият кандидат на България за генерален секретар на ООН Кристалина Георгиева представя в този момент визията си за организацията. След кратко встъпление настоящият еврокомисар по бюджет и финанси ще отговаря на въпроси на дипломати от страните членки на ООН.По-късно "Дневник" ще представи най-важните моменти от представянето на Георгиева пред Общото събрание на ООН.


description: Пламен Орешарски и Данаил Папазов са издигнати от инициативен комитет.

title: ДПС ще подкрепи официално Пламен Орешарски за президент

maintext:
Пламен Орешарски
Фотограф: Надежда Чипева
ДПС официално ще обяви подкрепа за Пламен Орешарски в президентската надпревара.Решението ще бъде съобщено след заседание на Централния съвет на движението, което тече в момента в София, научи "Дневник".Бившият премиер Пламен Орешарски бе издигнат за кандидат за президент в последния момент от инициативен комитет. Претендент за вицепрезидент е бившият транспортен министър в кабинета му Данаил Папазов.Традиционно ДПС няма кандидат за президент, но подкрепя някои от претендентите едва на втори тур.Малко по-рано лидерът на отцепническата партия ДОСТ Лютви Местан обяви непоискана подкрепа за кандидата на ГЕРБ Цецка Цачева.


description: Блудствалият с шест малолетни момичета учител от град Дулово (Силистренско) се изправя пред съда. За това съобщи пресцентърът на държавното обвинение.

title: Задържаният за блудство с деца учител от Силистренско е признал вината си

maintext:
Фотограф: Анелия Николова
Задържаният за блудство с шест малолетни момичета учител от град Дулово (Силистренско) се изправя пред съда. За това съобщи пресцентърът на държавното обвинение. Той бе задържан в края на юни 2016 г. Окръжната прокуратура в Силистра е внесла обвинителния акт срещу мъжа с инициали Илиян В., който ще отговаря пред магистратите за блудство, както и за разпространение на порнографски материали в интернет с участието на непълнолетните си ученички, които чрез "Фейсбук" изпращал на три от жертвите си.Според разследващите 54-годишният старши възпитател е правил това в периода от ноември 2014 до април 2015 г. в дома си, където давал уроци по пеене на пострадалите деца. Някои от тях се опитали да се откажат от частните уроци, заради интимните действия на преподавателя, но Илиян В. убеждавал родителите им, че децата са талантливи и не трябва да спират уроците по пеене.Класните ръководители на момичетата са научили за действията на преподавателя им, след като децата споделили какво се случва в дома му. Директорката на училището е подала сигнал до отдела за закрила на детето, с което започнало и разследването срещу началния педагог.Чрез социалната мрежа "Фейсбук" учителят поддържал връзка с три от пострадалите деца. Заедно с тях той създал група "Приятели докрай", в която им изпращал снимки и клипове с порнографско съдържание, дори своя собствена снимка, на която позира как уринира в тоалетната на дома си със събути панталони. Пишел им, че иска да спи с тях, като обяснявал, че леглото му било празно без тях.При разследването в личния компютър на учителя са намерени кадри от санитарно помещение с порнографско съдържание с участието на непълнолетни. Той обяснил, че направил кадрите от любопитство, а "актьорите" в тях били момичета от вокална група на възраст около 15 години.Назначената съдебнопсихиатрична експертиза на подсъдимия учител е установила, че той е с разстройство в сексуалното влечение, изразяващо се във воайорство и корофилия, насочено към момичета в края на малолетната им възраст.Делото срещу него е насрочено за разглеждане в Силистренския окръжен съд като подсъдимият е поискал съкратено съдебно следствие, след като признал вината си за престъпленията, в които е обвинен. Преподавателят е с мярка за неотклонение "Задържане под стража" от началото на досъдебното производство.


description: Вероятно предимство за назначаване ще имат пенсионирани полицаи и военни, т.е. такива с някакъв опит, квалификация или умения.

title: Борисов нареди на МВР да прати бивши полицаи да пазят границата

maintext:
Фотограф: Спас Спасов
Министър-председателят Бойко Борисов разпореди на МВР да започне назначаването на служители по трудово правоотношение за охрана на границата, съобщи правителствената пресслужба.По заповед на премиера министерството ще започне процедура по назначаване на служители по трудово правоотношение, които, след влизането в сила на промените в Закона за МВР, ще могат да осъществяват съдействие при граничния контрол и охраната на границата.Вероятно предимство за назначаване ще имат пенсионирани полицаи и военни, т.е. такива с някакъв опит, квалификация или умения, научи "Дневник".В техните правомощия ще влиза задържането на нарушители на граничния режим, както и предаването им на компетентните полицейски органи. При изпълнение на тези функции служителите ще имат право да използват физическа сила и помощни средства, само когато това е абсолютно необходимо - при оказана съпротива или при опит за бягство от нарушителите.